******

***Din conţinutul acestui număr***:

[Repere din agenda publică a conducerii institutiei prefectului - judeţul Hunedoara în perioada 18 – 22 ianuarie, 2021 2](#_Toc63689948)

[Selecţie de Acte normative apărute în Monitorul Oficial al României în perioada 18 –22 ianuarie, 2021 3](#_Toc63689949)

[Comunicate de presă ale Guvernului României 3](#_Toc63689950)

[Viceprim-ministrul Dan Barna, întrevedere cu Istvan Jakab, șeful interimar al Reprezentanței Comisiei Europene din România 3](#_Toc63689951)

[Informaţie Europeană 4](#_Toc63689952)

[NOUTĂȚI – Informații UTILE 4](#_Toc63689953)

[Statele membre ale UE vor putea utiliza în curând fonduri din pachetul „Asistență în materie de redresare pentru coeziune și teritoriile Europei” (REACT-EU) 4](#_Toc63689954)

[O nouă strategie a Comisiei Europene menită să impulsioneze deschiderea, soliditatea și reziliența sistemului economic și financiar al UE pentru anii următori 5](#_Toc63689955)

[Comisia Europeană propune o nouă prelungire și ajustare a Cadrului temporar privind ajutoarele de stat 6](#_Toc63689956)

[Rata de absorbție a fondurilor europene în România a ajuns la 50% 7](#_Toc63689957)

[Faza de proiectare a noului Bauhaus european: Comisia invită persoanele interesate să contribuie la configurarea acestuia 7](#_Toc63689958)

[i-Portunus: Un nou apel pentru mobilitatea profesioniștilor din domeniul arhitecturii 8](#_Toc63689959)

[Miniștrii Economiei și Proiectelor Europene au agreat cu Comisia Europeană asigurarea bugetului integral pentru cele trei măsuri pentru IMMuri 9](#_Toc63689960)

[AM POCU: A început evaluarea pe proiectele depuse în cadrul apelului adresat îmbunătățirii competențelor digitale ale angajaților din întreprinderi mari! 9](#_Toc63689961)

[APELURI – Finanțări 9](#_Toc63689962)

[POCA: Două noi apeluri de proiecte pentru consolidarea capacității ONG-urilor și partenerilor sociali de a se implica în formularea și promovarea dezvoltării la nivel local 9](#_Toc63689963)

[Granturi pentru IMMuri: Clarificări ale ministerului Economiei privind comunicarea oficială cu solicitanții de grant 10](#_Toc63689964)

[Apel dedicat experimentelor care utilizează servicii pentru dezvoltarea de produse inovatoare în cadrul EUHubs4Data 11](#_Toc63689965)

[Din actualitatea europeană 11](#_Toc63689966)

**Anul 2021 – numărul 3**

**18-22 ianuarie**

Repere din agenda publică a conducerii institutiei prefectului - judeţul Hunedoara   
în perioada 18 – 22 ianuarie, 2021

Facem cunoscute publicului următoarele acţiuni din agenda publică a domnului Călin Petru MARIAN, prefectul judeţului Hunedoara și a subprefectului Nicolae-Marcel MORAR :

| **Eveniment** | **Data** |
| --- | --- |
| *Întâlnire operativă cu şefii şi coordonatorii structurilor de specialitate din Instituţia Prefectului - judeţul Hunedoara* | ***18 ianuarie*** |
| *Participare la Expoziția de artă UAP desfășurată la Galeria De Artă Forma.* | ***18 ianuarie*** |
| *Întâlnire cu reprezentantul Edenred județul Hunedoara.* | ***18 ianuarie*** |
| *Vaccinare îîn cadrul etapei a doua a campaniei naționale de vaccinare anti COVID-19 la Centrul de vaccinare din Deva amenajat la Centrul cultural "Drăgan Muntean".* | ***18 ianuarie*** |
| *Participarea la evaluarea activității pentru anul 2020 al Serviciului Public Comunitar de Pașapoarte Hunedoara în sistem videoconferință.* | ***18 ianuarie*** |
| *Întâlnire de lucru privind stadiul investiției în domeniul extractiv, lansată de compania „SAMAX” în nordul județului Hunedoara.* | ***18 ianuarie*** |
| *Întâlnire de lucru cu reprezentanții IPJ Hunedoara, ISU Hunedoara, IJJ Hunedoara, DSP Hunedoara precum și SJPI Hunedoara.* | ***18 ianuarie*** |
| *Întâlnire de lucru cu domnul Sebastian Mezei, directorul executiv al Direcției de Sănătate Publică a Județului Hunedoara.* | ***19 ianuarie*** |
| *Acordarea unui interviu postului de televiziune Antena3 Deva.* | ***19 ianuarie*** |
| *Ședință a Comisiei de Dialog Social* | ***19 ianuarie*** |
| *Întâlnire de lucru cu reprezentanții Asociației composesorale agrosilvică Almășana, Almașu Sec, comuna Cârjiți.* | ***20 ianuarie*** |
| *Verificarea centrului de vaccinare de la Centrul cultural "Drăgan Muntean" Deva* | ***20 ianuarie*** |
| *Participare la ședința de lucru în sistem videoconferință organizată de Comitetul Național de Coordonare a Activitățiilor privind vaccinarea împotriva COVID 19.* | ***20 ianuarie*** |
| *Întâlnire de lucru cu reprezentanții constructorilor liniei de cale ferată de mare viteză, LOT 3, Simeria – Gurasada, asocierea „FCC Construccion” – „Astaldi” – „Convensa”.* | ***20 ianuarie*** |
| *Întâlnire de lucru cu domnul Sebastian Mezei, directorul executiv al Direcției de Sănătate Publică a Județului Hunedoara.* | ***21 ianuarie*** |
| *Participarea la ședința organizată în sistem videoconferință pentru prezentarea Raportului „Biroului Zonal pentru Probleme Speciale” – Timiș, din cadrul Administrației Naționale a Rezervelor de Stat și Probleme Speciale (A.N.R.S.P.S.), pentru evaluarea activităților desfășurate în anul 2020. La ședința a participat ca invitată doamna Vetuța Stănescu – deputat de Hunedoara.* | ***21 ianuarie*** |
| *Participarea la bilanțul activităţii desfăşurate de efectivele Inspectoratului de Poliţie Judeţean Hunedoara în cursul anului 2020.* | ***22 ianuarie*** |
| *Întâlnire de lucru la Primăria comunei Râu de Mori, pentru a discuta despre proiectele de dezvoltare a stațiunii Râușor.* | ***22 ianuarie*** |

Cancelaria Prefectului

🏵🏵🏵



Selecţie de Acte normative apărute în Monitorul Oficial al României   
în perioada 18 –22 ianuarie, 2021

**M. Of. nr. 65/ 20 Ianuarie 2021**

* **M15/10/11/47** – **Ministerul Apărării Naționale/Ministerul Sănătății/Ministerul Afacerilor Interne/Ministerul Dezvoltării, Lucrărilor Publice și Administrației**  - Ordin privind modificarea și completarea anexei la Ordinul ministrului sănătății, ministrului afacerilor interne, ministrului apărării naționale și al ministrului lucrărilor publice, dezvoltării și administrației nr. 2.171/181/M.223/4.380/2020 pentru stabilirea Normelor privind autorizarea, organizarea și funcționarea centrelor de vaccinare împotriva COVID-19

**M.Of. nr. 69/ 21 Ianuarie 2021**

* **12** - **Guvernul României** - Hotărâre pentru modificarea și completarea Hotărârii Guvernului nr. 1.031/2020 privind aprobarea Strategiei de vaccinare împotriva COVID-19 în România

**M. Of. nr. 73/ 22 Ianuarie 2021**

* **23/15** – **Ministerul Sănătății/Ministerul Afacerilor Interne** - Ordin pentru modificarea Ordinului ministrului sănătății și al ministrului afacerilor interne nr. 874/81/2020 privind instituirea obligativității purtării măștii de protecție, a triajului epidemiologic și dezinfectarea obligatorie a mâinilor pentru prevenirea contaminării cu virusul SARS-CoV-2 pe durata stării de alertă

Descărcaţi  ADOBE READER - <http://get.adobe.com/reader/>

Sursa: Monitorul Oficial al României - http://www.monitoruloficial.ro/RO/article--e-Monitor.html

🏵🏵🏵

Comunicate de presă ale Guvernului României

Viceprim-ministrul Dan Barna, întrevedere cu Istvan Jakab, șeful interimar al Reprezentanței Comisiei Europene din România

Viceprim-ministrul Dan Barna l-a primit astăzi pe domnul Istvan Jakab, șeful interimar al Reprezentanței Comisiei Europene din România.

“L-am asigurat pe viceprim-ministrul Dan Barna că, din partea Reprezentanței Comisiei Europene, există toată deschiderea pentru întărirea colaborării cu Guvernul României, astfel încât românii să poată beneficia de toate avantajele ce decurg din calitatea de cetățeni ai Uniunii Europene”, a declarat domnul Istvan Jakab.

“Am apreciat implicarea Comisiei Europene în asigurarea unei gestiuni coordonate a aspectelor legate de pandemia de Covid-19. Contăm pe această implicare și în continuare. În ceea ce ne privește, pentru noi este esențial, în acest moment, să asigurăm o aplicare cât mai rapidă și eficientă a Planului Național de Redresare și Reziliență. Vrem să construim un plan care nu doar să fie acceptat de către Comisie din punct de vedere tehnic, ci și să aducă o contribuție majoră la combaterea efectelor crizei economice prin care trecem” a spus, la rândul său, viceprim-ministrul Dan Barna.

Sursa: https://gov.ro/ro/comunicate&page=2&page=1

🏵🏵🏵

Informaţie Europeană

|  |  |
| --- | --- |
| Logoul Consiliului UE și al președinției portugheze | **Președinția portugheză a Consiliului UE: 1 ianuarie-30 iunie 2021**  Prioritățile președinției portugheze sunt determinate de deviza sa: „Vremea rezultatelor: o redresare echitabilă, verde și digitală”.  Programul președinției se axează pe cinci domenii principale, care sunt în concordanță cu obiectivele agendei strategice a UE:   * consolidarea rezilienței Europei * promovarea încrederii în modelul social european * promovarea unei redresări durabile * accelerarea unei tranziții digitale echitabile și favorabile incluziunii * reafirmarea rolului UE în lume, cu garantarea faptului că acesta se va baza pe deschidere și multilateralism   [Site-ul p președinției portugheze](https://www.eu2020.de/eu2020-en): https://www.2021portugal.eu/en/ |
| Președinția portugheză a Consiliului UE se va axa pe depășirea pandemiei de COVID-19 la nivelul UE și va promova imaginea unei UE inovatoare, orientate spre viitor și bazate pe valori comune precum solidaritatea, convergența și coeziunea.  În acest scop, Portugalia se angajează să joace un rol pozitiv și flexibil pentru a acționa în mod pozitiv, a promova cooperarea, a obține rezultate tangibile în ceea ce privește redresarea economică și a conduce Uniunea Europeană pe drumul ieșirii din criză. | |

🏵🏵🏵

NOUTĂȚI – Informații UTILE

Statele membre ale UE vor putea utiliza în curând fonduri din pachetul „Asistență în materie de redresare pentru coeziune și teritoriile Europei” (REACT-EU)

Parlamentul European a votat acordul politic la care au ajuns colegiuitorii cu privire la propunerea Comisiei de a furniza mai multe fonduri pentru sprijinirea celor mai defavorizate persoane din Europa în faza de redresare, se arată într-un comunicat oficial publicat ieri, 21 ianuarie 2021. Statele membre ale UE vor putea utiliza în curând fonduri din pachetul „Asistență în materie de redresare pentru coeziune și teritoriile Europei” (REACT-EU), care furnizează resurse suplimentare în vederea combaterii impactului social și economic al pandemiei de COVID-19, pentru programe finanțate din Fondul de ajutor european destinat celor mai defavorizate persoane (FEAD).

FEAD oferă deja alimente, îmbrăcăminte și alte tipuri de asistență materială de bază persoanelor care au cea mai mare nevoie de ele și finanțează activități de sprijinire a incluziunii sociale a acestora. În medie, din 2014, aproximativ 13 milioane de persoane beneficiază în fiecare an de sprijin din partea acestui fond. Potrivit unui raport al Federației Europene a Băncilor de Alimente, cererea înregistrată în băncile de alimente a crescut cu până la 50 % în comparație cu perioada anterioară pandemiei de COVID-19.

Comisarul european pentru locuri de muncă și drepturi sociale, Nicolas Schmit, a declarat: „Trebuie să dăm dovadă de solidaritate față de persoanele care se confruntă cu sărăcia și cu excluziunea socială din cauza acestei crize și care au nevoie urgentă de asistență. Salut acest acord, care le va permite statelor membre să direcționeze măsurile de sprijin către cei care au cea mai mare nevoie de ele prin intermediul Fondului de ajutor european destinat celor mai defavorizate persoane (FEAD). Nu suntem cu toții egali în fața acestei pandemii, iar persoanele cele mai vulnerabile au mai mult de suferit. Acest acord este un semn clar că Uniunea Europeană continuă să fie alături de persoanele care au cea mai mare nevoie de sprijin.”

**REACT-EU: fonduri suplimentare pentru a face față impactului social și economic al pandemiei de COVID-19**

Instrumentul de redresare NextGenerationEU al UE, în valoare de 750 de miliarde EUR, include o sumă de 47,5 miliarde EUR pentru REACT-EU. Această inițiativă pune la dispoziție fonduri suplimentare pentru programele din cadrul politicii de coeziune aflate în curs de desfășurare și FEAD. Aceste fonduri pot fi cheltuite până la sfârșitul anului 2023, reducând astfel decalajul dintre răspunsul de urgență la criză și redresarea pe termen lung sprijinită de noile programe din cadrul bugetului pe termen lung al UE pentru perioada 2021-2027.

Țările UE dispun de flexibilitate pentru a decide modul în care distribuie resursele suplimentare din cadrul REACT-EU între diferitele fonduri. Majoritatea statelor membre intenționează să aloce o parte dintre aceste fonduri suplimentare către FEAD, ceea ce va permite programelor să ofere în continuare sprijin persoanelor care au cea mai mare nevoie de acesta.

Datorită modificării Regulamentului FEAD, rata de cofinanțare a UE poate ajunge acum până la 100 %, pentru a garanta că statele membre dispun de mijloace financiare suficiente pentru a pune rapid în aplicare măsuri de sprijinire a celor mai defavorizate persoane. În plus, în conformitate cu REACT-EU, 11 % dintre resursele suplimentare pentru anul 2021 vor fi prefinanțate.

Sursa: Reprezentanța Comisiei Europene în România

\*

O nouă strategie a Comisiei Europene menită să impulsioneze deschiderea, soliditatea și reziliența sistemului economic și financiar al UE pentru anii următori

Comisia Europeană a prezentat marți, 19 ianuarie 2021, [o nouă strategie](https://ec.europa.eu/info/publications/210119-economic-financial-system-communication_en) menită să impulsioneze deschiderea, soliditatea și reziliența sistemului economic și financiar al UE pentru anii următori.

Scopul strategiei este consolidarea capacității Europei de a juca un rol primordial în guvernanța economică mondială, protejând totodată Uniunea Europeană împotriva practicilor neloiale și abuzive. Aceasta merge mână în mână cu angajamentul asumat de UE față de o economie globală mai rezilientă și mai deschisă, față de buna funcționare a piețelor financiare internaționale și față de sistemul multilateral bazat pe norme. Această strategie este în concordanță cu proiectul ambițios al președintei von der Leyen de a avea o Comisie geopolitică și vine în urma Comunicării Comisiei din mai 2020 intitulată „Acum este momentul Europei: să reparăm prejudiciile aduse de criză și să pregătim viitorul pentru noua generație”.

Abordarea propusă se bazează pe trei piloni, care se consolidează reciproc:

1. Consolidarea **rolului internațional al monedei euro** prin inițierea unor dialoguri cu țările terțe partenere vizând promovarea utilizării monedei euro, prin sprijinirea dezvoltării unor instrumente și a unor indici de referință exprimați în euro și prin promovarea statutului acesteia ca monedă internațională de referință în sectoarele energiei și produselor de bază, inclusiv pentru purtătorii de energie emergenți, cum ar fi hidrogenul. Emiterea de obligațiuni de înaltă calitate exprimate în euro în cadrul NextGenerationEU va conferi piețelor de capital ale UE și mai multă profunzime și lichiditate în următorii ani, care vor deveni astfel, alături de moneda euro, mai atractive pentru investitori. Promovarea finanțării durabile reprezintă, de asemenea, o oportunitate de a transforma piețele financiare ale UE într-o platformă globală de „finanțare verde”, consolidând statutul monedei euro ca monedă implicită pentru produsele financiare durabile.

În acest context, Comisia va depune eforturi pentru a promova utilizarea obligațiunilor ecologice ca instrumente de finanțare a investițiilor în domeniul energiei, necesare pentru îndeplinirea obiectivelor în materie de energie și climă pentru 2030. Un procentaj de 30 % din totalul obligațiunilor pe care Comisia le va emite în cadrul NextGenerationEU va fi sub formă de obligațiuni ecologice. Comisia va căuta, de asemenea, posibilități de extindere a rolului schemei UE de comercializare a certificatelor de emisii pentru a-și maximiza rezultatele în materie de mediu și pentru a sprijini activitatea de comercializare a ETS în UE. Pe lângă acestea, Comisia va continua să sprijine și activitatea Băncii Centrale Europene referitoare la o eventuală introducere a unei monede euro digitale, care să vină în completarea numerarului.

1. **Dezvoltarea** în continuare **a infrastructurilor pieței financiare a UE și îmbunătățirea rezilienței acestora**, inclusiv în ceea ce privește aplicarea extrateritorială a sancțiunilor de către țările terțe.

Comisia, în cooperare cu BCE și cu autoritățile europene de supraveghere, va colabora cu societățile de infrastructură de pe piața financiară pentru a efectua o analiză aprofundată a vulnerabilităților acestora în ceea ce privește aplicarea extrateritorială ilegală a unor măsuri unilaterale de către țările terțe și pentru a lua măsuri în vederea remedierii acestor vulnerabilități. Comisia va institui, de asemenea, un grup de lucru care va evalua eventualele chestiuni tehnice legate de transferul către contrapărți centrale situate în UE a contractelor financiare exprimate în euro sau în alte monede ale UE compensate în afara UE. În plus, Comisia va examina modalitățile prin care se poate asigura fluxul neîntrerupt de servicii financiare esențiale, inclusiv de plăți, cu entități sau persoane din UE care fac obiectul aplicării extrateritoriale a unor sancțiuni unilaterale aferente țărilor terțe.

1. **Promovarea** în continuare **a punerii în aplicare și a executării uniforme a sancțiunilor impuse de UE**.

Anul acesta, Comisia va dezvolta o bază de date – Registrul consacrat schimburilor de informații privind sancțiunile – pentru a asigura eficacitatea raportării și a schimburilor de informații între statele membre și Comisie cu privire la punerea în aplicare și la executarea sancțiunilor. Comisia va colabora cu statele membre pentru a stabili un punct unic de contact pentru aspectele cu dimensiune transfrontalieră legate de asigurarea respectării normelor și de punerea în aplicare a sancțiunilor. Comisia se va asigura, de asemenea, că fondurile UE acordate țărilor terțe și organizațiilor internaționale nu sunt utilizate încălcându-se sancțiunile UE. Având în vedere că monitorizarea armonizată a sancțiunilor UE este un aspect important, Comisia va institui un sistem specific care va permite raportarea anonimă a eludării sancțiunilor, inclusiv avertizarea în interes public.

Sursa: Comisia Europeană

\*

Comisia Europeană propune o nouă prelungire și ajustare a Cadrului temporar privind ajutoarele de stat

Marți, 19 ianuarie 2021, Comisia Europeană a trimis spre consultare statelor membre un proiect de propunere ce vizează **prelungirea până la 31 decembrie 2021** și o nouă ajustare a domeniului de aplicare al [Cadrului temporar privind ajutoarele de stat](https://www.fonduri-structurale.ro/stiri/23452/ajutoare-de-stat-comisia-adopta-un-cadru-temporar-pentru-a-permite-statelor-membre-sa-ofere-mai-mult-sprijin-economiei-in-contextul-epidemiei-de-covid-19), adoptat inițial la 19 martie 2020 pentru a sprijini economia în contextul pandemiei de COVID-19.

„În contextul acestui al doilea val al pandemiei, care continuă să ne afecteze profund viețile, întreprinderile din întreaga Europă au nevoie de un sprijin suplimentar pentru a face față crizei. Acesta este motivul pentru care propunem prelungirea Cadrului temporar privind ajutoarele de stat până la 31 decembrie 2021 și majorarea ajutoarelor disponibile pentru întreprinderi, sub rezerva anumitor măsuri prin care să se asigure disponibilitatea în continuare a unui sprijin eficace. Vom decide asupra pașilor următori ținând cont de opiniile tuturor statelor membre și de necesitatea menținerii concurenței efective pe piața unică”, a declarat vicepreședintele executiv, Margrethe Vestager, responsabilă cu politica în domeniul concurenței.

Proiectul de propunere ține seama de feedbackul inițial primit de la statele membre ca răspuns la un sondaj lansat de Comisie în decembrie 2020 pentru a afla opiniile acestora cu privire la punerea în aplicare a Cadrului temporar privind ajutoarele de stat.

În acest sens, Comisia a trimis statelor membre spre consultare un proiect de propunere care vizează:

* **prelungirea dispozițiilor existente ale Cadrului temporar până la 31 decembrie 2021**. Obiectivul este de a permite statelor membre să acorde în continuare sprijin întreprinderilor în contextul crizei actuale, asigurând, în același timp, menținerea unor condiții de concurență echitabile;
* dată fiind prelungirea crizei, **majorarea plafoanelor pentru cuantumurile limitate ale ajutoarelor acordate în temeiul Cadrului temporar** (care sunt, în prezent, de până la 120 000 EUR per întreprindere care își desfășoară activitatea în sectorul pescuitului și acvaculturii, 100 000 EUR per întreprindere care își desfășoară activitatea în sectorul producției primare de produse agricole și 800 000 EUR per întreprindere care își desfășoară activitatea în toate celelalte sectoare) și pentru măsurile care contribuie la costurile fixe ale întreprinderilor ce nu sunt acoperite de venituri (care este, în prezent, de până la 3 milioane EUR per întreprindere), având în vedere persistența climatului de incertitudine economică și nevoile întreprinderilor afectate de criză; și
* **crearea unui cadru care să permită statelor membre să convertească în granturi directe, inclusiv într-o etapă ulterioară, instrumentele rambursabile acordate** (inclusiv împrumuturile) cu o valoare de până la 800 000 EUR per întreprindere (120 000 EUR per întreprindere care își desfășoară activitatea în sectorul pescuitului și acvaculturii și 100 000 EUR per întreprindere care își desfășoară activitatea în sectorul producției primare de produse agricole). Scopul este de a oferi stimulente pentru ca statele membre să aleagă, în primul rând, instrumentele rambursabile ca formă de ajutor.

Statele membre au acum posibilitatea de a formula observații cu privire la proiectul de propunere a Comisiei.

Sursa: Comisia Europeană


\*

Rata de absorbție a fondurilor europene în România a ajuns la 50%

Rata absorbției fondurilor europene în România la 30 decembrie 2020 a ajuns la 50%, comparativ cu media UE care se situează la 55%, se arată în cea mai nouă situație publicată ieri, 19 ianuarie 2021, de către Ministerul Investițiilor și Fondurilor Europene.

În situația publicată ieri, se regăsesc și următoarele noutăți:

* 15,53 miliarde euro bani europeni intrați în România prin Politica de Coeziune și Politica Agricolă. Acestor sume li se adaugă încă 7,92 miliarde euro plăți directe către fermieri;
* 26,43 miliarde euro – valoarea totală a liniilor de finanțare deschise, reprezentând 96,5% din alocarea totală a României;
* 46,75 miliarde euro valoarea proiectelor depuse pentru aceste linii de finanțare;
* 38,4 miliarde euro valoarea totală a contractelor de finanțare semnate, iar rata de contractare a ajuns la 137% din alocare.



Sursă date și foto: MIPE

\*

Faza de proiectare a noului Bauhaus european: Comisia invită persoanele interesate să contribuie la configurarea acestuia

Comisia Europeană a lansat ieri, 18 ianuarie, faza de proiectare a inițiativei noul Bauhaus european, anunțată de președinta von der Leyen în discursul său din 2020 privind starea Uniunii. Noul Bauhaus european este un proiect economic, cultural și de mediu, menit să îmbine designul, sustenabilitatea, accesibilitatea, caracterul abordabil și investițiile pentru a contribui la realizarea Pactului verde european.

„Noul Bauhaus european este un proiect dătător de speranță pentru explorarea modului în care putem să trăim mai bine împreună după pandemie. Este vorba despre a combina sustenabilitatea cu stilul, pentru a aduce Pactul verde european mai aproape de mintea și de casele oamenilor. Avem nevoie de toate mințile creative: fie că e vorba de proiectanți, artiști, oameni de știință, arhitecți sau cetățeni, pentru ca noul Bauhaus european să fie un succes”, a declarat Președintele Comisiei Europene, Ursula von der Leyen.

Valorile fundamentale ale noului Bauhaus european sunt, prin urmare, sustenabilitatea, estetica și incluziunea. Scopul fazei de proiectare este de a folosi un proces de co-creare pentru a defini conceptul prin explorarea ideilor, identificarea celor mai urgente nevoi și provocări și de a crea conexiuni între părțile interesate. Ca un element al fazei de proiectare, Comisia va lansa, în această primăvară, prima ediție a premiului noului Bauhaus european.

Această fază de proiectare va conduce la **lansarea, în toamna acestui an, a unor cereri de propuneri**vizând concretizarea ideilor noului Bauhaus european în cel puțin cinci locuri din statele membre ale UE, prin utilizarea fondurilor UE la nivel național și regional.

**Context**

Noul Bauhaus european este o inițiativă creativă, care face să dispară granițele dintre știință și tehnologie, artă, cultură și incluziune socială, pentru ca designul să poată să găsească soluții la problemele de zi cu zi.

[**Pe site-ul web dedicat**](https://europa.eu/new-european-bauhaus/index_en), lansat ieri, artiștii, proiectanții, inginerii, oamenii de știință, antreprenorii, arhitecții, studenții și toate persoanele interesate pot împărtăși exemple de realizări inspiratoare pentru noul Bauhaus european, ideile lor cu privire la modul în care ar trebui să arate și modul în care ar trebui să evolueze acesta, precum și preocupările lor și provocările cu care se confruntă.

Acesta constituie începutul unui proces inovator de co-proiectare. Organizațiile care doresc să depună mai multe eforturi ca să se implice în acest proces pot deveni „Partenerii noului Bauhaus european” răspunzând apelului lansat pe site.

În lunile următoare, Comisia va premia exemplele existente care reprezintă integrarea valorilor cheie ale inițiativei și care pot inspira discuțiile despre locurile în care trăim și despre transformarea acestora.

În următoarea etapă a inițiativei – faza de „punere în aplicare”, vor fi instituite cinci proiecte-pilot pentru a co-proiecta soluții noi, sustenabile și favorabile incluziunii. Obiectivul celei de-a treia faze – „de diseminare”, este de a răspândi ideile și conceptele care definesc noul Bauhaus european prin intermediul unor noi proiecte, al creării de rețele și al schimbului de cunoștințe, atât în Europa, cât și în afara acesteia.

Sursa: Reprezentanța Comisiei Europene în România

\*

i-Portunus: Un nou apel pentru mobilitatea profesioniștilor din domeniul arhitecturii

La sfârșitul săptămânii trecute a fost lansat un apel pentru mobilitatea profesioniștilor din domeniul arhitecturii în cadrul acțiunii pilot i-Portunus finanțată de Europa Creativă – Cultura.

Apelurile sprijină mobilitățile pe termen scurt care au ca scop colaborarea internațională, rezidențe pentru creație și activități de dezvoltare profesională.

Mobilitățile trebuie să se desfășoare între 16 iunie și 30 noiembrie 2021, în cazul în care contextul pandemic permite acest lucru. Grantul maxim oferit unei persoane este de 3.000 de Euro.

Termenul-limită de depunere a aplicațiilor este în 14 martie 2021, ora 19.00 a României.

Pentru mai multe detalii puteți consulta rubrica noastră de [**alte finanțări.**](https://www.fonduri-structurale.ro/alte-finantari/407/europa-creativa-actiunea-pilot-i-portunus-apel-pentru-mobilitatea-profesionistilor-din-domeniul-arhitecturii)

Reamintim că în prezent sunt deschise alte două apeluri din cadrul acțiunii pilot i-Portunus, cu termen de depunere 28 februarie 2021:

* [Apel de proiecte adresat traducătorilor literari](https://www.fonduri-structurale.ro/alte-finantari/393/europa-creativa-actiunea-pilot-i-portunus-apel-de-proiecte-adresat-traducatorilor-literari)
* [Apel de proiecte adresat compozitorilor, muzicienilor și interpreților](https://www.fonduri-structurale.ro/alte-finantari/392/europa-creativa-actiunea-pilot-i-portunus-apel-de-proiecte-adresat-compozitorilor-muzicienilor-si-interpretilor)

Sursa: [www.fonduri-structurale.ro](http://www.fonduri-structurale.ro/)

\*

Miniștrii Economiei și Proiectelor Europene au agreat cu Comisia Europeană asigurarea bugetului integral pentru cele trei măsuri pentru IMMuri

Ministrul Economiei, Antreprenoriatului și Mediul de Afaceri, Claudiu Năsui, alături de ministrul Investițiilor și Proiectelor Europene, Cristian Ghinea, au anunțat astăzi, 18 ianuarie 2021, deblocarea bugetului celor trei măsuri de finanțare pentru IMM-uri, respectiv măsurile 1-microgranturi, 2-granturi pentru capital de lucru și 3-granturi pentru investiții.

După suplimentarea care a avut loc în octombrie anul trecut, măsurile nu mai aveau toată finanțarea asigurată, se arată în comunicatul oficial. Conform comunicatului publicat astăzi, lipseau 500 de milioane de euro din fonduri europene. Prin urmare, au existat mai multe discuții între cei doi miniștri precum și între aceștia și Comisia Europeană, pentru a identifica o soluție.

Aceștia au anunțat astăzi faptul că s-au găsit resursele necesare pentru acoperirea în întregime a bugetului celor trei măsuri de sprijin pentru antreprenori, ca urmare a unei întrevederi cu Comisia Europeană ce a avut loc vineri, 15 ianuarie 2021.

Pasul următor este ca bugetul să fie adoptat de către parlament, cu noile modificări. Conform oficialilor, în săptămâna 22 – 26 ianuarie vor avea acceptul pentru măsuri.

În ceea ce privește ritmul de procesare al dosarelor depuse, se anunță o creștere de până la 845 de dosare/zi în cadrul ministerului Economiei și a agențiilor din subordine. În acest sens, oficialii transmit că toate acestea înseamnă că, odată cu noul buget, banii vor intra în conturile aplicanților admiși într-un timp mult mai redus.

Reamintim că ministrul Năsui a [declarat](https://www.fonduri-structurale.ro/stiri/25369/ministrul-economiei-sunt-procesate-cam-90-de-cereri-pe-granturile-de-capital-de-lucru-pe-zi-care-sunt-solutiile-ministerului-pentru-deblocarea-procesului) la începutul lunii ianuarie că ritmul de procesare era în acel moment la aproximativ 90 de dosare/zi.

În prezent este deschisă depunerea pe măsura 3 – granturi pentru investiții până la data de 29 ianuarie 2021, ora 20:00, pe platforma granturi.imm.gov.ro.

Sursa: Ministerul Investițiilor și Proiectelor Europene

\*

AM POCU: A început evaluarea pe proiectele depuse în cadrul apelului adresat îmbunătățirii competențelor digitale ale angajaților din întreprinderi mari!

AM POCU a anunțat astăzi, 18 ianuarie 2021, demararea procesului de evaluare pentru proiectele depuse în cadrul apelului cu termen limită de depunere POCU/861/3/12/ „Îmbunătățirea nivelului de cunoștințe/ competențe/ aptitudini aferente sectoarelor economice/ domeniilor identificate conform SNC si SNCDI ale angajaților – „**Competenţe digitale pentru angajaţii din ÎNTREPRINDERI MARI**”.

Procesul de evaluare în cadrul acestui apel se va realiza în mod continuu, pentru proiectele transmise de aplicanți şi înregistrate de către AM POCU în sistemul MySMIS, conform prevederilor documentului Orientări privind accesarea finanțărilor în cadrul Programului Operațional Capital Uman 2014-2020.

Apelul este deschis până la data de **15 februarie 2021.** Mai multe detalii sunt disponibile [**aici**](https://www.fonduri-structurale.ro/fisa-proiect/2/programul-operational-capital-uman/496/pocu-3-12-competente-digitale-pentru-angajatii-din-intreprinderi-mari).

Sursa: Ministerul Investițiilor și Proiectelor Europene

🏵

APELURI – Finanțări

POCA: Două noi apeluri de proiecte pentru consolidarea capacității ONG-urilor și partenerilor sociali de a se implica în formularea și promovarea dezvoltării la nivel local

AM POCA a lansat ieri, 19 ianuarie 2021, două noi apeluri de proiecte, în cadrul axei prioritare 2 - Administrație publică și sistem judiciar accesibile şi transparente, OS 2.1 - Introducerea de sisteme și standarde comune în administrația publică locală ce optimizează procesele orientate către beneficiari în concordanță cu SCAP, respectiv:

* Consolidarea capacității ONG-urilor și partenerilor sociali de a se implica în formularea și promovarea dezvoltării la nivel local, pentru regiunile mai puțin dezvoltate;
* Consolidarea capacității ONG-urilor și partenerilor sociali de a se implica în formularea și promovarea dezvoltării la nivel local, pentru regiunea mai dezvoltată B-IF.

În cadrul ambelor apeluri de proiecte,**solicitanții** și **partenerii** pot fi:

* ONG-uri (inclusiv structurile asociative ale autorităților administrației publice, camerele de comerț);
* Parteneri sociali (organizaţii sindicale, organizații patronale, precum și formele de asociere ale acestora cu personalitate juridică).

Apelul adresat **regiunilor mai puțin dezvoltate** are o **alocare financiară** eligibilă orientativă de 17.000.000,00 lei.

**Valoarea eligibilă minimă și maximă** a proiectului va fi stabilită în funcție de rezultatele la care acesta contribuie, respectiv:

* valoare minimă eligibilă aferentă unui proiect: 150.000,00 lei,
* valoare maximă eligibilă aferentă unui proiect: 425.000,00 lei.

[**Descarcă**](https://www.fonduri-structurale.ro/descarca-document/29980) ghidul

Apelul adresat **regiunii mai dezvoltate București-Ilfov** are o **alocare financiară eligibilă** orientativă de 4.250.000,00 lei.

**Valoarea eligibilă minimă și maximă** a proiectului va fi stabilită în funcție de rezultatele la care acesta contribuie, respectiv:

* valoare minimă eligibilă aferentă unui proiect: 150.000,00 lei,
* valoare maximă eligibilă aferentă unui proiect: 425.000,00 lei.

[**Descarcă**](https://www.fonduri-structurale.ro/descarca-document/29981) ghidul

**Termenul limită de depunere** a propunerilor de proiecte în cadrul celor două apeluri este 31 martie 2021, ora 23:59.

Sursa: AM POCA

\*

Granturi pentru IMMuri: Clarificări ale ministerului Economiei privind comunicarea oficială cu solicitanții de grant

Ministerul Economiei, Antreprenoriatului și Turismului a făcut astăzi, 19 ianuarie 2021, o serie de precizări:

* MEAT nu comunică aprobarea proiectelor prin terți, toate informările se fac în aplicație și/sau pe e-mailul aplicantului;
* MEAT nu favorizează aplicanți, dosarele sunt evaluate după grila publicată pe site-ul granturi.imm.gov.ro;
* MEAT nu este asociat cu firme care percep taxe pentru facilitarea obținerii acestor fonduri.

Precizările făcută de Minister vin în contextul în care instituția a fost informată cu privire la faptul că există persoane care trimit solicitanților de granturi e-mail-uri prin care îi felicită că au fost admiși și le propun diverse oferte comerciale.

Ministerul Economiei, Antreprenoriatului și Turismului a menționat, totodată, că pentru o informare corectă privind situația înscrierilor și plăților pentru cele trei măsuri prevăzute în schema de ajutor de stat, persoanele interesate pot urmări platforma oficială - granturi.imm.gov.ro și canalele oficiale de comunicare ale instituției.

Sursa: MEAT

\*

Apel dedicat experimentelor care utilizează servicii pentru dezvoltarea de produse inovatoare în cadrul EUHubs4Data

Proiectul EUHubs4Data, finanțat de Comisia Europeană, a alocat un buget 5,8 milioane euro pentru a oferi sprijin terților pentru realizarea unui set de experimente transfrontaliere bazate pe date.

Proiectul invită IMM-urile (inclusiv start-up-urile) și grupurile de antreprenori web să propună experimente care utilizează sistemul federalizat EUHubs4Data de servicii bazate pe date și seturi de date pentru dezvoltarea de produse inovatoare sau servicii avansate.

Apelul oferă acces la cele mai noi dezvoltări privind analiza datelor și activele avansate în Big Data, coaching tehnic și de afaceri și asistență continuă continuă de către Digital Innovation Hubs (DIHs) evaluate până la 70.000 euro per experiment, 60.000 euro suport financiar, vizibilitate și promovare.

Termenul limită pentru înscriere este **8 februarie 2021**.

Pentru mai multe detalii puteți consulta rubrica noastră de [**alte finanțări**](https://www.fonduri-structurale.ro/alte-finantari/406/euhubs4data-experimente-care-utilizeaza-servicii-pentru-dezvoltarea-de-produse-inovatoare).

Sursa: [www.fonduri-sturcturale.ro](http://www.fonduri-sturcturale.ro/)

🏵🏵🏵

Din actualitatea europeană

|  |  |
| --- | --- |
| react | [Resurse adiţionale de 47,5 miliarde EUR pentru cele mai defavorizate persoane, pentru a depăşi impactul social și economic al pandemiei](https://ec.europa.eu/romania/news/20210121_resurse_aditionale_persoane_defavorizate_ro)  Parlamentul European a votat acordul politic la care au ajuns colegiuitorii cu privire la propunerea Comisiei de a **furniza mai multe fonduri pentru sprijinirea celor mai defavorizate persoane din Europa** în faza de redresare. Statele membre ale UE vor putea utiliza în curând fonduri din pachetul „Asistență în materie de redresare pentru coeziune și teritoriile Europei” (REACT-EU), care furnizează resurse suplimentare în vederea combaterii impactului social și economic al pandemiei de COVID-19, pentru programe finanțate din **Fondul de ajutor european destinat celor mai defavorizate persoane (FEAD)**. |
| vaccinare | [Comisia inițiază acțiuni esențiale vizând constituirea unui front comun pentru a învinge COVID-19](https://ec.europa.eu/romania/news/20210119_front_comun_covid_ro)  Cu două zile înainte de reuniunea liderilor europeni pe tema răspunsului coordonat la criza cauzată de pandemia de COVID-19, Comisia a stabilit o serie de acțiuni necesare pentru a intensifica lupta împotriva pandemiei. Într-o [Comunicare](https://ec.europa.eu/info/files/communication-united-front-beat-covid-19_ro) adoptată astăzi, 19 ianuarie, Comisia îndeamnă statele membre să intensifice campania de vaccinare: ar trebui ca până în martie 2021 cel puțin 80 % dintre persoanele cu vârsta peste 80 de ani și 80 % dintre cadrele medicale și asistenții sociali din fiecare stat membru să fie vaccinați. Iar până în vara anului 2021, ar trebui ca statele membre să fi vaccinat cel puțin 70 % din populația lor adultă. |
| bauhaus | [Noul Bauhaus european: Comisia lansează faza de proiectare](https://ec.europa.eu/romania/news/20210118_noul_bauhaus_european_ro)  Comisia a lansat astăzi, 18 ianuarie, faza de proiectare a inițiativei noul Bauhaus european, anunțată de președinta **von der Leyen** în [discursul](https://ec.europa.eu/commission/presscorner/detail/ro/SPEECH_20_1655) său din 2020 privind starea Uniunii. Noul Bauhaus european este un proiect economic, cultural și de mediu, menit să îmbine designul, sustenabilitatea, accesibilitatea, caracterul abordabil și investițiile pentru a contribui la realizarea Pactului verde european. |

Sursa: Comisia Europeană

***Sursa: Reprezentanța în România a Comisiei Europene https://ec.europa.eu/romania/news\_ro***

|  |  |
| --- | --- |
|  | Sunaţi la numărul gratuit\* valabil pentru toate cele 27 de state-membre în cursul orelor de lucru  (9-8:30 CET în timpul săptămânii) 00 800 6 7 8 9 10 11  sau sunaţi la numărul de telefon + 32-2-299.96.96 accesibil de oriunde din lume (tarif normal). |
| *\*Anumiţi operatori de telefonie mobilă nu permit accesul la numerele cu prefixul 00800 sau taxează aceste apeluri. În unele cazuri, aceste apeluri pot fi taxate dacă sunt efectuate de la o cabină telefonică sau de la hotel.* | |

Acest Buletin Informativ vă aparţine şi ne dorim să cuprindă exact informaţiile care prezintă interes pentru dumneavoastră.

Sugestiile referitoare la genul de informaţie pe care doriţi să o regăsiţi în cuprinsul Buletinului informativ pot fi transmise pe adresa de poştă electronică.

De asemenea, aveţi la dispoziţie şi chestionarul de evaluare a Buletinului Informativ pe care îl puteţi descărca de pe pagina de internet a instituţiei, de la secţiunea „Buletin informativ”.

**Instituţia Prefectului - Judeţul Hunedoara**

Deva, 330025, Bdul 1 Decembrie 1918, nr. 28

**Tel.: 0254 211 850/1**;

**Fax: 0254 215 099**; **0254 215 010**

[prefhd@prefecturahunedoara.ro](mailto:prefhd@comser.ro); https://hd.prefectura.mai.gov.ro/